Arefat
<s>Arefat (; Arefa ili Arafat, poznato i kao Džabal al-Rahma, dosl.</s><s>"Planina milosti") je brdo jugoistočno od Meke u Saudijskoj Arabiji.</s><s>Granitnog je sastava, nadvisuje okolnu ravnicu za oko 70 m, a nadmorska visina vrha je 319 m. Smješten je oko 22 km od centra Meke, 10 km od Mine i 6,0 km od Muzdelife.</s><s>Arefatom se također naziva i okolna ravnica koja ima oblik luka, a dužina i širina joj iznose oko tri kilometra.</s><s>Brdo Arefat ima veliki značaj u islamu jer je na njemu Muhamed održao oproštajnu propovijed.</s><s>Također, prema islamskoj predaji na ovom se mjestu Adem upoznao s Havom, a melek Džibril pokazivao ga je Ibrahimu tokom zajedničkog putovanja.</s><s>Na blagdan Dana Arefata koji se obilježava 9. zul-hidžeta po islamskom kalendaru, muslimani borave na brdu odnosno okolnoj ravnici.</s>

<s>Reference</s>

<s>Vanjske veze</s>

<s>Mount Arafat , Islamic Llandmarks</s>

<s>Brda u Saudijskoj Arabiji
Meka
Hadž</s>

